PATVIRTINTA

Raseinių Viktoro Petkaus progimnazijos direktoriaus 2024-02-

 įsakymu Nr. V-24-

2024 METŲ VAIKO GEROVĖS KOMISIJOS VEIKLOS PLANAS

**I SKYRIUS**

**BENDROJI DALIS**

Raseinių Viktoro Petkaus progimnazijos 2024 metų Vaiko gerovės komisijos (toliau–VGK) veiklos planas parengtas vadovaujantis Vaiko gerovės komisijos sudarymo ir jos darbo organizavimo tvarkos aprašu, Raseinių Viktoro Petkaus progimnazijos nuostatais, įsivertinimo ir Nacionalinio mokinių pasiekimų patikrinimo ir kitų tyrimų rezultatais, Raseinių Viktoro Petkaus progimnazijos 2024 m. veiklos planu, progimnazijoje atliekamais veiklos kokybės įsivertinimo rezultatais, stebėsenos rodiklių analize. Planą parengė darbo grupė.

**II SKYRIUS**

**VEIKLOS ATASKAITA**

Ataskaitą rengė Vaiko gerovės komisijos (toliau – VGK) nariai ir komisijos pirmininkė Vida Linkytė. 2023 metų VGK plane buvo išskirti šie prioritetai:kokybiškas ugdymas, bendradarbiavimo kultūros plėtra.

Vienas iš pirmojo prioriteto **„Kokybiškas ugdymas(-is)“** tikslų **1.1. „Inovatyvaus ugdymo(-si) plėtojimas“.** Įgyvendinant šio tikslo uždavinį **1.1.1. „Ugdyti mokinių aukštesniuosius mąstymo gebėjimus“** buvo vykdomos sisteminės veiklos. Mokinių aukštesniųjų mąstymo gebėjimų ugdymui įsigytos „EDUKA“ skaitmeninių priemonių licencijos. 100 proc. priešmokyklinio, pradinio ir pagrindinio ugdymo programų mokinių atlieka „EDUKA“.

Progimnazijoje sudaromos palankios sąlygos gabiems ir talentingiems mokiniams plėtoti savo prigimtinius gebėjimus: tokiems mokiniams ugdytis mokytojai siūlo neformalaus švietimo užsiėmimus, dalykų modulius, organizuoja konsultacijas, mokinius įtraukia į edukacines veiklas, kartu rengia ir dalyvauja projektinėse veiklose, vasaros poilsio stovyklose, patirtinėse STEAM veiklose. Į STEAM centrus vyko ir atliko patyrimines veiklas 12 proc. mokyklos mokinių. Mokinių gebėjimas mokytis, spręsti problemas, racionaliai, savarankiškai ir kritiškai mąstyti, bendradarbiauti, atliepti keliamus iššūkius vienas iš progimnazijos strateginio plano uždavinių. 2022–2023 m. m. 4 ir 8 klasių mokiniai dalyvavo Nacionaliniuose mokinių pasiekimų patikrinimuose. Švietimo pagalbos specialistės dirbo vykdymo grupėse, pareigingai atliko savo funkcijas, mokytojo padėjėjos buvo paskirtos padėti mokiniams, turintiems specialiųjų ugdymosi poreikių. 8 kl. skaitymo procentinis vidurkis – 67,5, didesnis už Savivaldybės procentinį vidurkį (66,4), tačiau mažesnis už šalies (67,6). 4,2 proc. 8 kl. mokinių pasiekė matematikos aukštesnįjį pasiekimų lygį, tačiau 25,4 proc. nepasiekė patenkinamo pasiekimų lygmens. Skaitymo rezultatai džiuginantys: 14,7 proc. pasiekė aukštesnįjį pasiekimų lygį, 58,8 proc. – pagrindinį, 26,5 proc. – patenkinamą ir nebuvo nei vieno, kuris nepasiekė patenkinamo pasiekimų lygmens. NMPP rezultatai aptarti su mokiniais ir jų tėvais (globėjais, rūpintojais), mokiniai susiplanavo tolesnį mokymąsi, kaip sieks mokymosi pažangos.

Įgyvendinant uždavinį **1.1.2.** **„Stiprinti mokymosi bendradarbiaujant strategijų taikymą ugdymo(-si) procese“** buvo vykdytos priemonės, kurios turėjo įtakos mokinių pažangai. 98 proc. mokytojų planuoja ir įgyvendina pamokas netradicinėse aplinkose. 95 proc. 7–8 klasių mokinių turėjo galimybę mokytis konstruktyviai spręsti patyčių situacijas, kylančias klasėje bei asmeniniame gyvenime dalyvaudami užsiėmimuose „Mokinių bendravimo ir bendradarbiavimo įgūdžių ugdymas, konfliktinėse bei patyčių pasireiškimo situacijose“.

Įgyvendinant pirmojo tikslo uždavinį **1.1.3. „Stiprinti personalizuotą ugdymą“**, atkreiptas dėmesys į individualius mokinio pasiekimus, savivaldų mokymąsi. Organizuoti trišaliai susitikimai (vaikas, jo tėvai/globėjai, rūpintojai, klasės vadovas ar mokytojas, švietimo pagalbos specialistas, vaiko gerovės komisijos nariai) ir aptarti individualūs mokinio pasiekimai ir pažanga bei suprojektuota tolesnio savivaldaus mokymosi strategija, pažanga. 95 proc. mokinių kiekvienoje pamokoje nusimato lūkesčius ir jų pamatavimo kriterijus. Mokiniams, kuriems Nacionalinių mokinių pasiekimų patikrinimų metu nepavyko pasiekti patenkinamo pasiekimų lygmens, organizuotos konsultacijos, siekiant šalinti mokymosi spragas ir gilinti dalykines žinias.

Dalykų konsultacijose pagalba teikiama mokiniams, turintiems mokymosi sunkumų, gabiems, daug pamokų dėl ligos praleidusiems mokiniams ir kt. Progimnazijoje yra susitarta dėl mokinio pasiekimų ir pažangos vertinimo, mokinio individualios pažangos stebėjimo, fiksavimo ir tolesnio mokymosi planavimo. Pagal nustatytus sutrikimus, specialiųjų ugdymosi poreikių mokiniams sistemingai teikiama švietimo specialistų pagalba. Siekiant visiems mokiniams sudaryti palankias ugdymosi sąlygas, progimnazijoje sudaryta galimybė atlikti namų darbus po pamokų. Dalykų konsultacijose pagalba teikiama mokiniams, turintiems mokymosi sunkumų, gabiems, daug pamokų dėl ligos praleidusiems mokiniams ir kt.

Įgyvendinant pirmojo tikslo uždavinį **1.1.4. „Užtikrinti veiksmingą, kompetencijomis grįstą atnaujinto ugdymo turinio diegimo įgyvendinimą“** visi klasių vadovai vedė bent vieną klasės valandėlę, pokalbį ar diskusiją UK tema. Mokiniai vyko į Šiaulių „Rūtos“ fabriką, Tauragės krašto muziejų „Santaka“, į „Aukštųjų mokyklų mugę“ Kauno Žalgirio arenoje, Medininkus ir t.t. Rengiamos profesinės literatūros parodos bibliotekoje, atnaujinama ir grupuojama informacija apie švietimo ir mokslo institucijas, priėmimo taisykles, studijų ir mokymo programas, profesijas, darbo rinką. Aktualiausia karjeros informacija pateikiama progimnazijos internetiniame puslapyje.

Vienas iš antrojo prioriteto **„Bendradarbiavimo kultūros plėtra“** tikslų 2.2. **„Įtraukiojo ugdymo stiprinimas“.** Įgyvendinant uždavinį **1.2.1. „Ugdyti mokinių socialines emocines kompetencijas“** atnaujinti dokumentai, susiję su progimnazijos vaiko gerovės komisijos darbo organizavimu, patikslintos priskirtos funkcijos, darbo organizavimo principai ir sąlygos. Sėkmingai organizuotos veiklos pagal socialinio, emocinio ugdymo programas (LIONS QUEST „Laikas kartu“ 1–4 klasėse ir „Paauglystės kryžkelės“ 5–8 klasėse). Mokinių asmenybiniams pokyčiams įtakos turėjo vykdytos veiklos: 1–4 klasių valandėlių metu vyko diskusijos, pokalbiai, disputai. Įgyvendinta VŠĮ „Vaiko labui“ ankstyvosios prevencijos ir vaikų socialinių gebėjimų ugdymo programa „ZIPIO draugai“, kurioje dalyvavo 28 pailgintos mokymosi dienos grupės mokiniai. Priešmokyklinio ugdymo grupių vaikams organizuotas edukacinių veiklų ciklas. 17 ugdytinių dalyvavo respublikinėje ,,Draugiškoji SEU olimpiadoje „Drambliada“. Pradinių klasių mokiniai klasės valandėlių, pailgintos mokymosi dienos grupių užsiėmimų metu mokėsi atpažinti savo ir draugų emocijas, prisiminė bendravimo su kitais taisykles, gilino problemų sprendimo įgūdžius, žiūrėjo ir aptarė filmus, šoko draugystės šokius, dalyvavo akcijose „Draugystė mano širdyje“, „Sąmoningumo didinimo mėnuo BE PATYČIŲ 2023“, susipažino su patyčių samprata ir formavosi neigiamą požiūrį į patyčias. Mokytojai ir mokiniai kartu kūrė saugią ir draugišką atmosferą klasėse, progimnazijoje.

5–8 klasėse mokiniai kėlė problemas, jas aptarė, priėmė sprendimus. Susitikimai su Šiaulių policijos komisariato Raseinių poskyrio darbuotojais, Prevencijos įgyvendinimo programos darbuotoju padėjo mokiniams tobulinti kritinį mąstymą, atsisakyti tam tikrų žalingų įpročių, koreguoti savo elgseną. Ugdant mokinių sąmoningą drausmę ir atsakomybę, organizuotos diskusijos, individualūs susitikimai ir pokalbiai, teiktos rekomendacijos dėl mokymosi motyvacijos ir saviugdos stiprinimo, specialiųjų poreikių turinčių mokinių savijautos, mokymosi būdų, metodų parinkimo, stebėta individuali mokinio mokymosi ir elgesio pažanga. 30 proc. 5–8 kl. mokinių geba prisitaikyti visuomenėje, elgtis pozityviai, išlaikyti psichinę sveikatą ir pasitikėjimą savo jėgomis. Vesti 5 užsiėmimai tema „Patyčios gali ir turi liautis“, dalyvavo 102 mok. Atlikta apklausa, aptarti rezultatai. 75 proc. 6–8 kl. ugdytiniams formuojasi prosocialias nuostatas į psichoaktyvių medžiagų vartojimą, stiprėja psichologinis atsparumas ir gebėjimas įveikti stresą. Vesti 8 užsiėmimai „Stok – pagalvok – veik“, dalyvavo 61 mokinys. 95 proc. 6 klasių mokinių turėjo galimybę mokytis pažinti save, nagrinėti savo santykį su klasės draugais, mokytis bendravimo ir bendradarbiavimo principų. Organizuotas užsiėmimų ciklas „Savęs pažinimas“, vyko 10 praktinių užsiėmimų, kiekvienas mokinys dalyvavo 3 veiklose. Specialiųjų poreikių turintiems mokiniams kuriamas klubas „Kai padeda – mokausi“. Po pamokų mokiniai, laukdami autobusų, gali ruošti pamokas, mokosi žaisti lavinamuosius ir aktyvaus judėjimo žaidimus, dalyvauja gerumo, sveikatingumo akcijose, ruošiasi konkursams.

Sveikatos stiprinimas progimnazijoje yra svarbi ugdymo(-si) proceso dalis ir glaudžiai susijusi su sveikos gyvensenos įgūdžių formavimu. 80 proc. mokyklos bendruomenės narių aktyviai dalyvavo kuriant ir įgyvendinant sveikatingumo programą „Sveikas aš, sveikas tu – sveiki mes“ ir Lietuvos neformaliojo švietimo agentūros organizuojamą sveikatingumo projektą „Sveikata visus metus“. Organizuotos valandėlės, klasių veiklų metu aptarti asmens higienos reikalavimai, kaip grūdinti organizmą žaidžiant lauke, kokią svarbą organizmui teikia aktyvi fizinė veikla; berniukų ir mergaičių organizmo pokyčiai, asmens higiena ir kt. Atliekant įvairias veiklas įgyvendinti 6 iššūkiai.

Daug dėmesio buvo skirta tvarumo ir maisto švaistymo problemoms spręsti (respublikinė ekologinė akcija „Besmegenių alėja“, konkursas „Tvari žiema su Sveikatiada“, virtuali nuotraukų paroda „Žaliuoja ir žydi mūsų palangės“, projektas „Aš saugau gamtą, nes mokausi rūšiuoti“, STEAM projektas „Televizorius iš antrinių žaliavų“ ir kt. Propaguojant sveiką gyvenseną ir fizinį aktyvumą progimnazijoje mokiniams organizuotos judriosios pertraukos. Jų metu mokiniai žaidė stalo tenisą, lauko gatvės tenisą, ringą, futbolą, tinklinį ir kt. Mokslo metų pradžioje mokyklos bendruomenė jungėsi prie žingsnių skaičiavimo iniciatyvos, skirtos Europos judumo savaitei ,,Kartu aplink pasaulį“. Buvo organizuotas tarpklasinis aerobikos konkursas ,,Judesio harmonija“. Šiame konkurse dalyvavo 5–8 klasių merginų komandos. Tradicinėje sporto sveikatingumo šventėje „Sportas be tabako“ dalyvavo 5–8 klasių mokiniai. Jie atliko kūrybines užduotis, žaidė komandinius futbolo, ringo ir tinklinio žaidimus. Vyko kalėdiniai ,,Ringo“ ir „Futboliuko“ turnyrai 5–8 klasių mokiniams. „Ringo“ turnyre dalyvavo ir mokytojų komanda. Sveikatos programos projekte ,,Augu sveikas“ dalyvavo apie 500 (96 proc.) PUG, 1–8 klasių mokinių. Šis projektas sudarė palankias sąlygas – kuo daugiau mokinių įtraukti į aktyvią sportinę ir kūrybinę veiklą. 48 proc. mokinių tapo aktyvesni, įgijo daugiau pasitikėjimo, kritiškiau vertino savo ir draugų elgesį, patys mokėsi šalinti priežastis, kurios skatina žalingų įpročių plitimą progimnazijoje ir už jos ribų.

 20 proc. 1–4 klasių mokinių dalyvavo birželio mėn. organizuotose 2 dieninėse vasaros stovyklose „Pažink save ir savo kraštą“, „Gimtinės takais“. Mokiniai tapo ryžtingesni, daug laiko praleido gamtoje, patyrė malonių įspūdžių, stiprėjo mokinių emocinė ir fizinė sveikata. Įvairių edukacijų metu sužinojo naujų dalykų apie savo kraštą, dalyvavo patirtinėse veiklose, įgijo praktinių įgūdžių. Bendradarbiaudami ir dirbdami grupėse mokiniai pristatė savo tradicijas, su ukrainiečių vaikais mokėsi dainų, žaidimų, tobulino komunikavimo, socialumo, pažinimo, kūrybingumo kompetencijas, dalyvavo meno dirbtuvėlėse, STEAM centruose organizuotose edukacijose, pėsčiųjų ir dviračių žygiuose, plaukė laivu, lankėsi žirgyne, savo rankų darbo atminimo dovanėles įteikė VšĮ Raseinių neįgaliųjų užimtumo ir paslaugų centro lankytojams.

Progimnazijoje įgyvendinama Gabių mokinių ugdymo programa. Aktyviausiai mokiniai dalyvavo ir tapo laureatais šiuose renginiuose: „Mažoji olimpiada“, „Keturių žvakių pasaka“, „Žemė – mūsų namai“, „Raseiniai – mano miestas, „Žiemos magija“ ir kt. Konkursuose, festivaliuose, varžybose, akcijose ir kitose veiklose dalyvavo 267 priešmokyklinio, pradinio ugdymo mokiniai (100 proc.) ir laimėjo 143 komandines ir asmenines prizines vietas. Rajono matematikos olimpiadose laimėtos 3 prizinės vietos (1-oji ir dvi 2-osios), lietuvių kalbos 1 (1-oji vieta). Sportinėse varžybose iškovotos 4 prizinės vietos (dvi 1-osios, 2-oji, 3-oji), Zoninėse estafečių „Drąsūs, stiprūs, vikrūs“ varžybose laimėta 2-oji vieta.

 Žingeidūs ir aktyvūs buvo ir pagrindinio ugdymo programos mokiniai. Veiklose dalyvavo 243 mokiniai (94,9 proc.). 123 mokiniai parodose, konkursuose, sporto varžybose, festivaliuose tapo laureatais arba laimėjo prizines vietas. 4 proc. mokinių sėkmė lydėjo dalykų rajoninėse olimpiadose, laimėta 19 prizinių vietų: rajono biologijos olimpiadoje – 7 (dvi 1-osios, dvi 2-osios, trys 3-osios), matematikos – 4 (viena 2-oji, trys 3-osios vietos), lietuvių kalbos – 3 (1-osios), anglų kalbos – 3 (dvi 2-osios, viena 3-oji), technologijų olimpiadoje ir tarptautinio jaunimo epistolinio rašinio konkurse laimėtos 1-osios vietos (2 mokiniai dalyvavo respublikiniuose turuose). Rajono komandiniuose matematikos, istorijos, anglų kalbos ir lietuvių kalbos diktanto konkursuose laimėtos keturios 1-osios vietos, dvi 2-osios vietos, dvi 3-osios vietos. Rajono sporto varžybose iškovota 18 prizinių vietų: (šešios 1-osios, šešios 2-osios, šešios 3-osios). Šalyje respublikinėse mokyklų žaidynių zoninėse mergaičių kvadrato varžybose laimėta 3-oji vieta. Respublikoje pradinių klasių mokinius olimpiadoms rengiančių mokyklų reitinge mūsų progimnazija 2023 m. užėmė 3 vietą Lietuvoje (3 klasės mokinys (dabar mokosi 4 kl.) gamtos mokslų olimpiadoje pelnė 1-ąją vietą). Progimnazijų reitinguose pagal olimpiadų rezultatus progimnazija 2023 m. užėmė 6-ąją vietą (3 mokiniai gamtos mokslų olimpiadose pelnė dvi 1-ąsias vietas ir gavo vieną pagyrimo raštą).

Progimnazijos Vaiko gerovės komisija sistemingai analizavo specialiųjų ugdymosi poreikių turintiems mokiniams teikiamos švietimo pagalbos veiksmingumą, prireikus koregavo švietimo pagalbos priemonių teikimą. Klasių vadovai, mokytojai daug dėmesio skyrė diskusijoms, individualiems pokalbiams – konsultacijoms su mokiniais bei jų tėvais (globėjais, rūpintojais) apie sąmoningą drausmę, atsakomybę, apie sąlygas dirbti jaukioje aplinkoje Klasių kolektyvai savanoriškai kūrė, tobulino sukurtas mokinių elgesio taisykles savo klasei/grupei. Mokiniams sudaryti individualios pagalbos planai, vykdoma jų įgyvendinimo stebėsena, planai koreguojami pagal poreikį. Aktuali informacija mokiniams ir tėvams (globėjams, rūpintojams) teikiama individualiai, vaiko gerovės posėdžiuose, klasių valandėlių, susirinkimų metu, TAMO dienyne. Kasmet 5–6 proc. per mokslo metus padidėja mokinių, turinčių specialiųjų ugdymosi poreikių, skaičius. 92 proc. specialiųjų ugdymosi poreikių turintys mokiniai gavo nuolatinę pedagoginę, psichologinę pagalbą: logopedo pagalbą – 91,2 proc., specialiojo pedagogo pagalbą – 96,87 proc., socialinio pedagogo – 100 proc., psichologo – 74,5 proc., mokytojo padėjėjo – 100 proc. ugdytinių. Švietimo pagalbos specialistų pagalba teikiama mokiniams pagal ŠPT rekomendacijas. Specialiosios pedagoginės pagalbos intensyvumą skiria progimnazijos vaiko gerovės komisija, atsižvelgdama į specialistų darbo krūvius, specialiųjų poreikių mokinių skaičių progimnazijoje, specialiųjų pedagogų pratybų tvarkaraščius. Mokiniui skiriamos 1–2 pratybos per savaitę. Mokinių, kuriems buvo suteikta specialiojo pedagogo pagalba, pagerėjo savijauta, atsirado didesnis pasitikėjimas savo galimybėmis, gebėjimas taikyti įvairias mokymosi strategijas. Atlikdami mokyklines užduotis su individualia pagalba ar veikdami nedidelėse grupėse mokiniai geriau įsisavino mokymosi medžiagą, mokėsi ja pasinaudoti ir pritaikyti. Įvairios priemonės ir tikslingai parinkti mokymosi būdai skatino mokinius siekti individualios pažangos, didino mokymosi motyvaciją. Sėkmingai į progimnazijos bendruomenę integruoti mokiniai, atvykę iš Ukrainos Respublikos. Jie kartu su visais progimnazijos mokiniais noriai dalyvavo pilietinėse, kūrybinėse akcijose, pristatė savo krašto istorijos elementus, pasakojo apie papročius, kūrė bendravimo susitarimus, lankėsi progimnazijos muziejuje ir susipažino ne tik su progimnazijos istorija, bet ir su bendruomenės tradicijomis. Kartu su klasių kolektyvais dalyvavo kultūrinėje, pažintinėje veikloje, susipažino ne tik su rajono, bet ir su Lietuvos istoriniais, kultūriniais objektais, noriai dalyvavo edukacijose.

2023 m. progimnazijos projektinėje veikloje dalyvavo 90 proc. mokinių. Interviu su klasių vadovais metu nustatyta, kad mokiniai tapo atsakingesni, savarankiškesni, drąsesni, galintys argumentuoti savo nuomonę, asmenybiniams pokyčiams įtakos turėjo vykdyti projektai: Raseinių rajono bendrojo lavinimo įstaigų vaikų/mokinių projektas „2024 m. Nuotykių kalendorius“, respublikinis socialinis – kultūrinis projektas „Trys kartos“, respublikinis priešmokyklinio amžiaus mokinių kūrybinis projektas „Ant vaiko delno – tūkstančiai svajonių“, respublikinis priešmokyklinio amžiaus mokinių virtualus STEAM kūrybinis projektas „Rudens šėlsmas“, Raseinių rajono savivaldybės visuomenės sveikatos rėmimo projektas „Augu sveikas“, respublikiniai projektai, inicijuoti Aplinkos ministerijos ir Aplinkos projektų valdymo agentūros „Gamtos detektyvai“ ir „Žygių projektas“, tarptautiniai projektai „Plastic Pirates – Go Europe!“, eTwining projektas „This is my pet. What is yours?“, kūrybinis projektas „Kalbanti knygų siena“ ir kt. Mokiniai, dalyvaudami įvairiose projektinėse veiklose, įgijo naujų įgūdžių, kompetencijų, pagerėjo patirtinės veiklos ir kt. rezultatai, individualios pažangos rodikliai. Dalyvauta tarptautinio Erasmus+ projekto „Finansinio raštingumo skatinimas pradiniame ir pagrindiniame ugdyme, naudojant žaidybinimą ir skaitmeninį istorijų pasakojimą“ (DigiFinEdu) veiklose. Socialinėje, pilietinėje, savanoriškoje veikloje dalyvavo 100 proc. mokinių. Mokiniai rinkosi veiklas pagal savo galimybes. Jie jautėsi reikalingi, naudingai praleido laiką, pagerėjo socialiniai įgūdžiai, mokėsi bendrauti ir bendradarbiauti. Kaimo teritorijose, gyvenvietėse gyvenantys mokiniai dalyvavo kaimų bendruomenių veiklose, talkose, keletas mokinių – Raudonojo kryžiaus veikloje. Progimnazijoje dirbo 3 savanorės. 7–8 klasių mokiniai susidomėjo nauja veikla. Spalio–lapkričio mėn. jie dalyvavo nacionaliniame konkurse „Skaidrumą kuriame kartu‘23!“ ir sprendė konkursinius testus platformoje „skaidrumozenklelis.lt“. Gruodžio mėn. stebėjo tiesioginę nuotolinio renginio „Skaidrumo šventė“ transliaciją, kurioje buvo paskelbti konkurso rezultatai, renginio svečius ir skaidrumo idėjas palaikančią bendruomenę sveikino Lietuvos Respublikos Prezidentas Gitanas Nausėda ir Lietuvos Respublikos specialiųjų tyrimų tarnybos direktorius Linas Pernavas. 38 mokiniams įteiktas LR STT direktoriaus pasirašytas diplomas ir konkurso dalyvio ženkleliai bei edukacinis stalo žaidimas „ANTIKORUPTIKA“. 5–8 kl. mokiniams 6 kartus vyko užsiėmimai „Tyrinėtojų tiltas“. Ugdytiniai stiprino savęs pažinimo ir asmenybės augimo gebėjimus sąžiningai siekti gyvenimo tikslų. 7 kartus vyko užsiėmimai „Gelbėtojų tiltas“. Mokiniai išbandė streso įveikimo bei psichologinio atsparumo didinimo metodikas puoselėjant antikorupcinio elgesio standartus.

Įgyvendinant antrojo tikslo 2.2. **„Įtraukiojo ugdymo stiprinimas“** uždavinį 2.1.2. „**Pritaikyti aplinką ir ugdymosi procesus įvairių ugdymosi poreikių turintiems mokiniams“**, atsižvelgiant į pokyčius turtinama mokomųjų kabinetų materialinė bazė (nupirktas sporto inventorius, muzikos instrumentų, žaidimų stalai, akustiniai minkštasuoliai), bibliotekai padovanota 60 vnt. knygų. Išskirtinis dėmesys skirtas ugdymo proceso individualizavimui ir diferencijavimui, ugdymo turinio pritaikymui pagal kiekvieno mokinio galias ir gebėjimus, sąlygų sudarymui kiekvienam besimokančiajam įgyti kompetencijų – žinių, gebėjimų ir nuostatų, numatytų atnaujintose Bendrosiose ugdymo programose. Poilsiui ir nusiraminimui sukurtos pažintinės erdvės progimnazijoje ir lauko erdvėse, 80 proc. mokytojų ugdymosi priemones bei aplinkas panaudojo veiksmingai ir kūrybiškai. Apie 80 proc. mokinių aktyviai dalyvavo kuriant viešąsias progimnazijos erdves ir įgyvendinant trumpalaikius kūrybinius projektus „Raseinių Viktoro Petkaus progimnazijos biologinė įvairovė“, „Laukiant Mokyklos 105-ojo Gimtadienio“. Buvusių mokinių padovanota unikali mokymo priemonė „Kalbančių knygų siena“. Mokytojai, neformaliojo švietimo vadovai per metus po 2–3 pamokas ar edukacijas vedė progimnazijos kieme esančiose edukacinėse aplinkose: stadione, lauko klasėje, kurioje vyko skaitymo valandėlės, praktiniai technologijų užsiėmimai, mokinių tėvų (globėjų, rūpintojų) susirinkimai, buvusių mokinių susitikimai, neformaliojo švietimo veiklų užsiėmimai, pailgintos mokymosi grupių ir priešmokyklinių ugdymo grupių mokiniai organizavo konkursus, akcijas, žaidė lavinamuosius žaidimus. Taip pat edukacijos, pamokos vyko ir kituose miesto, rajono ar respublikos objektuose: Raseinių Marcelijaus Martinaičio viešojoje bibliotekoje, Raseinių krašto istorijos muziejuje, Maironio tėviškėje, Molavėnuose, Dubysos regioninio parko lankytojų centre, Raseinių hipodrome–žirgyne ir kt.

 Per metus organizuotos 143 išvykos, ekskursijos, kuriose dalyvavo 98 proc. ugdytinių. 99 proc. panaudotos kultūros paso lėšos. Įgyvendintos 35 neformaliojo švietimo programos, kurios padėjo mokiniams pažinti savo polinkius, plėtoti bendrąsias kompetencijas. Neformaliojo švietimo veiklose dalyvavo 98 proc. mokinių. Išplėtotos naujos neformaliojo švietimo veiklos, susijusios su pilietiškumo ugdymu: „Jaunieji šauliai“, „Praktinis šaudymas“. Atliktos apklausos, kurių metu gauta informacija buvo panaudota tobulinant progimnazijos veiklą, rengiant įvairius dokumentus: „Adaptacija 1, 5 ir naujai atvykusių mokinių“, „Neformaliojo švietimo veikla progimnazijoje“. Apklausose dalyvavo 69 proc. ugdytinių ir jų tėvų (globėjų, rūpintojų).

Įgyvendinant antrojo tikslo 2.2. **„Įtraukiojo ugdymo stiprinimas“** uždavinį 2.1.3. **„Skatinti mokinių pilietiškumą ir lyderystę“**, progimnazijoje veikė savivaldos institucijos, kurios padėjo spręsti įvairius ugdymo organizavimo bei kitus mokyklos veiklos klausimus. Išrinktas progimnazijos mokinių prezidentas. Taikyti lyderystės metodai, organizuojant darbines ir neformalias veiklas progimnazijoje. Mokiniams ugdymas diferencijuojamas ar individualizuojamas, jie buvo skatinami ir patys rodė iniciatyvas dalyvauti įvairiuose konkursuose, olimpiadose, konferencijose, projektuose, tikslinėse išvykose, pažintinėse, patirtinėse veiklose, festivaliuose, sporto varžybose. Išleistas progimnazijos laikraštis „Jaunasis aras“, Kovo 11-ąją „Lietuvos ryto“ televizijos laidoje „Lietuvos mokyklos“ pristatyta mūsų progimnazijos istorija ir dabartis, progimnazijos bendruomenė aktyviai dalyvavo Raseinių miesto šventėje „Rudens bendrystės sodas – 2023“, degant laužams kartu paminėjo Sausio 13–osios įvykius. 15 kartą organizavo konferenciją „Vienas vardas – Lietuva“, vyko pilietinė iniciatyva „Skaito Lietuva, skaito visa Progimnazija“. Projektinių, netradicinių dienų metu mokiniai domėjosi savo šalies, krašto istorija. Tobulino komunikavimo, bendravimo ir bendradarbiavimo, informacinių komunikacinių technologijų panaudojimo kompetencijas. Aktyvi, iniciatyvi mokinių taryba, bendradarbiaudama su mokytojų aktyvu, teikė daug pasiūlymų, inicijavo integruotas veiklas: mokinių grupės, komandos jau 11 kartą dalyvavo Muitinės istorijos pamokoje Medininkų memoriale ir Medininkų muitinės poste, su draugo diena sveikino kaimynus ir socialinius partnerius. Netradiciniai renginiai subūrė ir pradinių, ir vyresniųjų klasių mokinius: bendrystės popietės „Margaspalvė karuselė, „Kartu mes galim daug!“, „Naktis mokykloje“, šokių šventės–festivaliai „Šokių šėlsmas“, „Šokio fiesta“, kalėdinių angelo sparnų gamyba LR Prezidentūros eglės papuošimui ir kt. Renginių dalyviai patyrė pasididžiavimo savo mokykla ir savo pasiekimais džiaugsmą, buvo skatinamas bendravimas ir lyderystė.

Įgyvendinant antrojo tikslo 2.2. **„Įtraukiojo ugdymo stiprinimas“** uždavinį 2.1.4. „**Stiprinti bendrystę su mokinių tėvais (globėjais, rūpintojais) ir socialiniais partneriais“** mokinių tėvai aktyviai įsitraukė į profesinį informavimą ir veiklinimą, per metus vyko 5 renginiai, kurių metu savo profesijas ir karjeros kelią pristatė patys tėvai ar jų pakviesti įvairių profesijų atstovai. Mokinių mamos vedė edukacijas ir mokė pasigaminti muilą, kalėdinį žaisliuką, skanėstą. Suaktyvėjo klasių tėvų komitetų veikla. Tėvai aktyviau įsitraukė į progimnazijos gyvenimą, organizuojant bendras mokinių, mokytojų ir tėvų (globėjų, rūpintojų) veiklas, kuriose aktyviai dalyvavo apie 90 proc. mokinių tėvų (globėjų, rūpintojų). Su socialiniais partneriais pasirašytos sutartys ir kartu įgyvendintos edukacijos. Raseinių rajono švietimo pagalbos tarnybos edukatorės susitikimų metu Raseinių AJC supažindino mokinius su centre vykdomomis veiklomis, organizuojamais renginiais ir kasdieniais užsiėmimais, Raseinių specialiojoje mokykloje dalyvauta Žmonių su negalia šventėje „Po angelo sparnu“, ,,Menų fiesta 2023. Eva Bena, Kuki Baki“, priešmokyklinės grupės mokiniai minėjo Europos saugaus eismo dieną ir juos aplankė policijos pareigūnė ir bičiulis Amsis. Su Klaipėdos vaikų laisvalaikio centro klubu „Draugystė“ sukurta elektroninė knyga apie vaikų (mokinių) tėvų ir senelių skaniausius ir mylimiausius patiekalus, įdomiausius žaidimus bei įsimintiniausias keliones. Kartu dalyvaudami akcijoje „Atviruko burtai“, gaminome atvirukus vienišiems seneliams. Bendradarbiaujant su Lietuvos neformaliojo švietimo agentūra sėkmė lydėjo gamtamoksliniuose projektuose, konkursuose, konferencijose (Lietuvos mokinių konkursas „Mano žvilgsnis į supantį pasaulį“, respublikinis žaidimas mokiniams su iNaturalist programėle „Surask juos visus! 3“, virtualus tarptautinis moksleivių tapybos darbų konkursas „Mano pavasaris“, Kauno apskrities 7–8 klasių moksleivių protmūšis „Drauge nugalėsime bakterijų atsparumą antibiotikams!“, respublikinė STEAM konferencija ,,COGITARE – GALVOK“, ekologinė nuotolinė viktorina „Globalios problemos: žemė, oras ir vanduo“). Aktyvi ir geranoriška progimnazijos bendruomenės partnerystė praturtino mokinių akiratį, praplėtė formalųjį ir neformalųjį ugdymą, ugdė socialumo, kūrybingumo ir kitas kompetencijas.

**III SKYRIUS**

**SSGG ANALIZĖ**

|  |  |
| --- | --- |
| **Stipriosios pusės** | **Silpnosios pusės** |
| 1. Aukšti mokinių pasiekimai dalykinėse olimpiadose, konkursuose, sporto varžybose (1.2.1.).
2. Įrangos ir ugdymo(-si) priemonių įvairovė (3.1.1.).
3. Ugdymą aktualizuojančios edukacinės išvykos (3.2.1.).
4. Mokyklos bendruomenės susitarimai dėl kiekvieno mokinio ugdymosi sėkmės (2.3.). Stebima ir analizuojama individuali mokinio pažanga (2.4.1.).
5. Išplėtotas orientavimasis į mokinio asmenybės tapsmą (2.1.), mokinio poreikius (2.2).
 | 1. Mokinio pažangos visybiškumas (1.2.1.).
2. Mokinio savivaldumas mokantis (2.3.1.).
3. Nepakankamas mokinių tarpusavio bendravimas ir bendradarbiavimas pamokose (2.3.1.).
4. Nepakankamas mokinių tėvų (globėjų, rūpintojų) įsitraukimas į progimnazijos veiklą (4.2.2.).
5. Mokinio pasiekimai ir pažanga (1.2.).
 |
| **Grėsmės** | **Galimybės** |
|  1. Neigiamas nuotolinio mokymo(-si) poveikis mokinių mokymosi kokybei, psichologinei savijautai. 2. Mažėjantis mokinių skaičius ir mokytojų darbo krūvis.  | 1. ES atveria galimybę įsijungti į europinius partnerystės ir bendradarbiavimo tinklus, naudotis Europos fondų paramos lėšomis.2. Bendradarbiavimo su tėvais (globėjais, rūpintojais) plėtojimas gerins mokinių ugdymo (-si) kokybę. |

**IV SKYRIUS**

**2024 METŲ VEIKLOS PRIORITETAI, TIKSLAI, UŽDAVINIAI**

|  |  |
| --- | --- |
| **Prioritetas 1.****Kokybiškas ugdymas** | **Tikslas 1.1. Inovatyvaus ugdymo (-si) plėtojimas** |
| Uždavinys 1.1.1. Ugdyti mokinių aukštesniuosius mąstymo gebėjimus |
| Uždavinys 1.1.2. Stiprinti mokymosi bendradarbiaujant strategijų taikymą ugdymo(-si) procese |
| Uždavinys 1.1.3. Stiprinti personalizuotą ugdymą |
| **Prioritetas 2.****Bendradarbiavimo kultūros plėtra** | **Tikslas 2.1.** **Įtraukiojo ugdymo stiprinimas** |
| Uždavinys 2.1.1. Ugdyti mokinių socialines emocines kompetencijas |
| Uždavinys 2.1.2. Pritaikyti aplinką ir ugdymosi procesus įvairių ugdymosi poreikių turintiems mokiniams |
| Uždavinys 2.1.3. Skatinti mokinių pilietiškumą ir lyderystę |
| Uždavinys 2.1.4. Stiprinti bendrystę su mokinių tėvais (globėjais, rūpintojais) ir socialiniais partneriais įtraukiant juos į progimnazijos gyvenimo kūrimą |

**V SKYRIUS**

**VEIKLOS TURINYS**

|  |
| --- |
| **Prioritetas 1. Kokybiškas ugdymas** |
| **Tikslas 1.1. Inovatyvaus ugdymo (-si) plėtojimas** |
| ***Uždavinys 1.1.1. Ugdyti mokinių aukštesniuosius mąstymo gebėjimus*** |
| **Priemonės pavadinimas** | **Terminai**  | **Atsakingi** **vykdytojai** | **Asignavimai****(reikalingos Savivaldybės biudžeto ar kitų finansavimo šaltinių lėšos) (Eur)** | **Indėlio/ proceso vertinimo kriterijai, laukiami rezultatai** |
| Gabių mokinių ugdymo programos įgyvendinimas. | Sausio–gruodžio mėn.  | Mokytojai, klasės vadovai, švietimo pagalbos specialistai, VGK  | –  | 60–70 proc. mokinių dalyvaus rajoninėse ir respublikinėse olimpiadose, konkursuose, sporto varžybose, parodose, festivaliuose.  |
| 4, 8 klasių mokinių dalyvavimas elektroniniame NMPP. | Sausio – vasario mėn. | L. Stulgienė,klasių vadovai, dalykų mokytojai, VGK | – | Dalyvaus 98 proc. mokinių, rezultatai bus ne žemesni nei pirmojo pusmečio testuojamo dalyko įvertinimai. Pagalba SUP mokiniams. |
| NMPP rezultatų analizė, aptarimas su mokiniais, jų tėvais (globėjais, rūpintojais), tolesnio mokymosi planavimas. | Kovo mėn. | Pradinio, pagrindinio ugdymo programos, lietuvių kalbos, matematikos mokytojai, klasių vadovai | – | Mokiniai įsivertins pasiekimus pagal atskiras dalykų sritis, kognityvinių gebėjimų grupes, susiplanuos tolesnį mokymąsi. Gerės SUP mokinių rezultatai. |
| Parengtos dalykų modulių programos. | Sausio – birželio mėn. | Mokytojai, VGK | – | Mokytojai parengs ne mažiau kaip 12 programų, skirtų skirtingų gebėjimų mokiniams. |
| ***Uždavinys 1.1.2. Stiprinti mokymosi bendradarbiaujant strategijų taikymą ugdymo(-si) procese*** |
| Ugdomosios veiklos netradicinėse aplinkose organizavimas. | Sausio – gruodžio mėn. | Mokytojai, VGK | – | 98 proc. mokytojų ne mažiau kaip 2 pamokose ugdomąją veiklą organizuos netradicinėse aplinkose, veiklose dalyvaus įvairių gebėjimų mokiniai. |
| Užsiėmimai 7–8 klasių mokiniams „Mokinių bendravimo ir bendradarbiavimo įgūdžių ugdymas, konfliktinėse bei patyčių pasireiškimo situacijose“. | Sausio – gruodžio mėn. | L. Linkė | – | 95 proc. 7–8 klasių mokinių turės galimybę mokytis konstruktyviai spręsti patyčių situacijas kylančias klasėje bei asmeniniame gyvenime.  |
| ***Uždavinys 1.1.3. Stiprinti personalizuotą ugdymą*** |
| Individualių mokinio pasiekimų ir pažangos aptarimų trišaliuose susitikimuose (vaikas, jo tėvai/ globėjai ir rūpintojai, klasės vadovas ar mokytojas) organizavimas ir tolesnis mokymosi planavimas. | Ne rečiau kaip pusmečiui pasibaigus per pirmas dvi savaites  | Klasių vadovai, VGK  | – | Mokiniai plėtosis mokėjimo mokytis, savivaldumo kompetenciją, darys pažangą, gerės pasiekimai. |
| Namų darbų atlikimo sąlygų progimnazijoje sudarymas. | Sausio – gegužės mėn. | V. Linkytė, darbo grupės,VGK | – | Ne mažiau kaip 30 proc. 1–8 klasių mokinių, neturinčių galimybių namų darbus atlikti namie ar norintys, laukiantys neformalaus švietimo užsiėmimų, autobusų, atliks namų darbus progimnazijoje. |
| Mokinių, padariusių pažangą, skatinimas išvykomis, ugdymu(-si) netradicinėse erdvėse. | Sausio – birželio mėn. | V. Linkytė, darbo grupė | – | Ne mažiau kaip 5 proc.1–8 klasių mokinių dalyvaus ekskursijose, pažintinėse veiklose. |
| Individualūs pokalbiai– konsultacijos su mokiniais apie savo mokymosi rezultatus, įsivertinimą. | Nuolat, pagal poreikį | L. Linkė, D. Globienė | – | 20 proc. mokinių išsamiau gilinsis į savo mokymosi rezultatus, sugebės įsivertinti savo pažangą, pasiekimus, kokybiškiau organizuos savo mokymo(-si) procesą. Pagalba SUP mokiniams. |
| Patirtinės, kultūrinės pažintinės veiklų organizavimas, kultūros paso renginių lankymas. | Sausio – gruodžio mėn. | Klasių vadovai, VGK | MK, kultūros paso lėšos | Ne mažiau kaip 98 proc. mokinių dalyvavo kultūros paso renginiuose. |
| STEAM projektų diena  | Kartą per mėnesį | Mokytojai, klasių vadovai, VGK | Projektų lėšos | Mokiniai optimaliai (pagal savo gebėjimus) išmoks medžiagą, mokytojos naudos inovatyvius mokymo(-si) metodus. |
| Ugdymo karjerai, profesinio informavimo ir konsultavimo plano įgyvendinimas. | Sausio – gruodžio mėn. | H. Gailienė, dalykų mokytojai,klasių vadovai | – | Mokiniai įgis programoje numatytas ugdymo karjerai kompetencijas, žinos apie profesijas. |
| **Prioritetas 2. Bendradarbiavimo kultūros plėtra** |
| **Tikslas 2.1.** **Įtraukiojo ugdymo stiprinimas** |
| ***Uždavinys 2.1.1. Ugdyti mokinių socialines emocines kompetencijas*** |
| Socialinio ir emocinio ugdymo programų LIONS QUEST „Laikas kartu“ ir „Paauglystės kryžkelės“ įgyvendinimas. | Sausio – birželio mėn.  | V. Linkytė, klasės vadovai, švietimo pagalbos specialistai, VGK | –  | Visi 1–8 klasių mokiniai dalyvauja LIONS QUEST programų veiklose. Gerėja mokinių emocinė savijauta, santykiai su bendruomenės nariais.  |
| Progimnazijos vaiko gerovės komisijos veiklos stiprinimas plėtojant įtraukųjį ugdymą. | Sausio–gruodžio mėn.  | V. Linkytė, klasės vadovai, švietimo pagalbos specialistai, VGK  | –  | Atnaujinti dokumentai, susiję su progimnazijos vaiko gerovės komisijos darbo organizavimu, patikslintos  priskirtos funkcijos, darbo organizavimo principai ir sąlygos.  |
| Sveikos gyvensenos ugdymas pamokų, klasės valandėlių, neformaliojo švietimo veiklų metu. | Sausio – birželio mėn.  | V. Linkytė,  D. Kosienė, R. Turskienė, L. Galinaitienė,klasės vadovai, švietimo pagalbos specialistai, VGK | – | Planingai įgyvendinama sveikos gyvensenos programa „Sveikas aš, sveikas tu – sveiki mes!“ įtraukiant apie 85 proc. progimnazijos  bendruomenės narių.    |
| Projekto „Sveikata visus metus“ įgyvendinimas. | Sausio – gruodžio mėn.  | D. Kosienė,        V. Lazdauskaitė, kt. | – | Stiprėja projekto dalyvių fizinė, socialinė, emocinė sveikata, formuojasi sveikatą stiprinantys gebėjimai bei įgūdžiai.  |
| Vasaros poilsio stovyklų „Gimtinės takais“,  „Pažink save ir savo kraštą“, „Išgyvenimo mokykla“ ir kt. organizavimas. | Birželio mėn.  | R. Goleckienė,  V. Petrauskienė, R. Petkienė, neformaliojo švietimo vadovai, klasių vadovai, mokytojai, socialinis pedagogas, VGK  | Projektų lėšos  | Organizuojamas mokinių užimtumas vasarą, 25 proc. mokinių aktyviai dalyvauja pažintinėje, kūrybinėje, tiriamojoje ir etnokultūrinėje, Šaulių sąjungos, Jaunųjų skautų veiklose.  |
| Progimnazijos bendruomenės narių emocinių socialinių poreikių tyrimas, rezultatų apibendrinimas ir panaudojimas progimnazijos veiklos kokybei gerinti. | Birželio, spalio mėn.(tęsinys) | L. Linkė,  D. Globienė, švietimo pagalbos specialistai, VGK  | –  | Vykdomas mikroklimato tyrimas, rengiamos išvados ir rekomendacijos. Tyrime dalyvauja ne mažiau 75 proc. progimnazijos bendruomenės narių.   |
| Tolerancijos neįgaliesiems ir specialiųjų ugdymosi poreikių turintiems asmenims skatinimas, teigiamų nuostatų į įtrauktį progimnazijos bendruomenėje formavimas.  | Sausio–gruodžio mėn.  | A. Linkienė,  D. Gailė,  S. Vertelienė, S. Visockienė, klasių vadovai, neformaliojo švietimo vadovai,  mokytojai, psichologas, socialinis pedagogas, VGK | – | Bendruomenei suorganizuotas bent vienas švietimo renginys ir (ar) mokymai įtraukiojo ugdymo tema. Vyksta bendradarbiavimas su nevyriausybinėmis organizacijomis, organizuojamos socialinės, gerumo, tolerancijos akcijos.  |
| VŠĮ „Vaiko labui“ ankstyvosios prevencijos ir vaikų socialinių gebėjimų ugdymo programos „ZIPIO draugai“ įgyvendinimas pailgintos mokymosi dienos grupėje Nr. 1.  | Sausio – birželio mėn.  | R. Baltkojienė  | –  | Mokiniai ugdosi socialinių ir emocinių sunkumų įveikimo gebėjimus. Gerėja mokinių emocinė savijauta, atviriau reiškiamos teigiamos emocijos, mažėja patyčių.  |
| Akcija „Sąmoningumo didinimo mėnuo BE PATYČIŲ 2024“.  | Kovo mėn.  | R. Baltkojienė,  D. Užemeckienė  G. Šimkevičienė, socialinis pedagogas, psichologas   | –  | Mokiniai susipažįsta su patyčių samprata ir formuojasi neigiamą požiūrį į patyčias. Progimnazijoje mokytojai ir mokiniai kuria saugią ir draugišką atmosferą. |
| Užsiėmimai 1–2 kl. mokiniams „Draugystės tiltas“. | Sausio – gruodžio mėn.  | D. Lukšienė | – | Mokiniai ugdys empatiškumą, stiprins tarpusavio santykius. |
|  Užsiėmimai 3–4 kl. mokiniams „Gyvenkime draugiškai“. | Sausio – gruodžio mėn.  | D. Lukšienė | – | Stiprins tarpusavio santykius, mokysis kitus priimti tokius, kokie yra. |
| Užsiėmimai 5–8 kl. mokiniams „Patyčios gali ir turi liautis“. | Sausio –gruodžio mėn.  | D. Globienė  | –  | 30 proc. 5–8 kl. mokinių geba prisitaikyti visuomenėje, elgtis pozityviai, išlaikyti psichinę sveikatą ir pasitikėjimą savo jėgomis.  |
| Užsiėmimai 6–8 kl. mokiniams „Stok–pagalvok–veik“.  | Sausio –gruodžio mėn.  | D. Globienė  | –  | 75 proc. 6–8 kl. mokinių formuojasi prosocialias nuostatas į psichoaktyvių medžiagų vartojimą, stiprina psichologinį atsparumą ir gebėjimą įveikti stresą.  |
| Užsiėmimų ciklas 5-6 klasių mokiniams „Savęs pažinimas“.  | Sausio –gruodžio mėn.  | L. Linkė  | –  | 95 proc. 5–6 klasių mokinių turi galimybę mokytis pažinti save, nagrinėti savo santykį su klasės draugais, mokytis bendravimo ir bendradarbiavimo principų tarp bendraamžių.  |
| Specialiųjų poreikių turinčių mokinių kūrybinių darbų, parodų organizavimas progimnazijoje, pasiekimų aptarimas. | Sausio –gruodžio mėn.  | A. Linkienė,  D. Gailė, klasių vadovai, švietimo pagalbos specialistai, VGK  | –  | Mokiniai, naudodami įvairias technikas, geba kūrybiškai reikšti savo mintis, emocijas.  |
|  Tyrimas „Pirmų ir penktų klasių mokinių adaptacija“.  |  Lapkričio –sausio mėn.  |  L. Linkė, klasių vadovai  |  –  | Mokytojai ir mokiniai kuria saugią ir draugišką atmosferą.  |
| ***Uždavinys 2.1.2. Pritaikyti aplinką ir ugdymosi procesus įvairių ugdymosi poreikių turintiems mokiniams*** |
| Mokinių išvykų į kultūrinius renginius už mokyklos ribų organizavimas. | Vasario –Gruodžio mėn.  | V. Linkytė,  R. Turskienė, V. Paškauskienė, klasių vadovai, mokytojai  | TŪK ir kitų projektų, tėvų lėšos  | Ugdomos kultūrinio bendradarbiavimo, pažinimo, socialumo kompetencijos. Renginiuose (spektaklių, filmų peržiūrose, įvairių atlikėjų koncertuose, festivaliuose) dalyvauja apie 70 proc. mokinių.  |
| Metodinės medžiagos pristatymas mokytojams „Rekomendacijos dėl poveikio priemonių taikymo netinkamai besielgiantiems mokiniams“ (video medžiagos analizė ir aptarimas).  | Rugsėjo – birželio mėn. (tęsinys)  | D. Globienė,  L. Linkė  | –  | Išanalizuoti svarbiausi praktinių rekomendacijų dėl poveikio priemonių taikymo netinkamai besielgiantiems mokiniams įgyvendinimo aspektai, paaiškinta, kaip ir kada taikyti numatytas poveikio priemones, ką mokytojas, tėvai (globėjai, rūpintojai) turėtų žinoti ir kaip galėtų elgtis.   |
| Pagalba ir priemonių įvertinimas kuriant Sensorinį kambarį. | Rugsėjo mėn.  | L. Linkė, D. Globienė, D. Lukšienė, švietimo  pagalbos specialistai  | 1,2 proc. lėšos, kt. projektų lėšos  | Sukurta erdvė specialiųjų poreikių mokiniams dirbti ir atsipalaiduoti pamokų metu (pagal poreikį), sudarytos sąlygos visų mokinių poilsiui, skaitymui ar kt. veiklai ilgųjų pertraukų metu, po pamokų atliekant veiklas su dalykų mokytojais, klasių vadovais, neformaliojo švietimo veiklų organizatoriais.   |
| Ugdymo progimnazijos ir už jos ribų esančiose aplinkose organizavimas. | Sausio – gruodžio mėn.  | V. Linkytė,   klasės vadovai, švietimo pagalbos specialistai, VGK | MK lėšos  | Per metus kiekvienas mokytojas, neformaliojo švietimo vadovas veda 2–3 pamokas ar edukacijas  progimnazijos ar už jos ribų esančiose edukacinėse aplinkose.  |
| Neformaliojo švietimo programų pasiūla kūrybingai, atsakingai asmenybei formuoti. | Gegužės, birželio, rugsėjo mėn.  | V. Linkytė, neformaliojo švietimo vadovai  | –  | Iki 90 proc. mokinių dalyvauja pasirinktose veiklose.  |
| Prasmingos socialinės veiklos ir individualios pažangos stebėjimas ir analizė. | Sausio – gruodžio mėn.  | V. Linkytė, klasės vadovai, švietimo pagalbos specialistai, VGK | –  | 20–25 proc. mokinių sistemingai daro asmeninę pažangą. 100 proc. 5–8 kl. mokinių dalyvauja socialinėje veikloje.  |
| Mokymosi pagalbos programos „Mokausi ir mokau“ įgyvendinimas.  | Kovo mėn.  | V. Linkytė, klasės vadovai, mokytojai, švietimo pagalbos specialistai  | –  | Pamokose ir kitose veiklose mokiniai skatinami padėti vienas kitam, ugdomi mokiniai savanoriai. Visi mokiniai turi galimybę paruošti pamokas pamokų ruošos grupėse. 20 proc. mokinių patiria sėkmę.  |
| ***Uždavinys 2.1.3. Skatinti mokinių pilietiškumą ir lyderystę*** |
| Popietės „Progimnazijai – 105!“  | Sausio 10 d.  | V. Linkytė, R. Turskienė,R. Petkienė, darbo grupė  | –  | Laikomasi tradicijų, ugdomas vaikų kūrybiškumas ir pilietiškumas, patiriamas kūrybinė sėkmė, veiklose dalyvauja įvairių gebėjimų mokiniai.  |
| Pilietinių, socialinių akcijų organizavimas ir dalyvavimas jų veiklose. | Sausio – gruodžio mėn.  | V. Linkytė, klasės vadovai, švietimo pagalbos specialistai, VGK | –  | Į akcijas ir veiklas įtraukiami visų klasių mokiniai ir kiti bendruomenės nariai. Akcijose kiekvienas mokinys per metus dalyvauja 2–3 kartus.  |
| ***Uždavinys 2.1.4. Stiprinti bendrystę su mokinių tėvais (globėjais, rūpintojais)(toliau-tėvais) ir socialiniais partneriais įtraukiant juos į progimnazijos gyvenimo kūrimą*** |
| Netradicinės Tėvų dienos  | Kovo, gegužės, birželio mėn.  | Direktoriaus pavaduotojos ugdymui, klasės vadovai, švietimo pagalbos specialistai | –  | 70 proc. mokinių tėvų geriau susipažįsta su progimnazijos veikla, mokinių pasiekimais, daro didesnę įtaką mokinių mokymosi motyvacijai.  |
| Susitikimai su socialiniais partneriais. | Kovo, gegužės, birželio mėn.  | Direktoriaus pavaduotojos ugdymui, klasės vadovai, švietimo pagalbos specialistai | – | Socialiniai partneriai susipažįsta su progimnazijos veikla, mokinių pasiekimais, daro didesnę įtaką mokinių pažintinei, kultūrinei, patirtinei, pilietinei veiklai, karjeros planavimui.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VI SKYRIUS**

**VAIKO GEROVĖS KOMISIJOS VEIKLOS PLANO ĮGYVENDINIMO**

**VERTINIMO KRITERIJAI**

Planas bus vertinamas 2024 metų gruodžio mėnesį. Jį vertins progimnazijos Vaiko gerovės komisijos nariai, veiklos ataskaitos rengimo grupė. Progimnazijos bendruomenei už grupės darbą bus atsiskaitoma Mokytojų tarybos posėdžiuose, ataskaitą pristatys Vaiko gerovės komisijos pirmininkė Vida Linkytė. Įgyvendinant 2024 metų Vaiko gerovės komisijos veiklos planą tikimasi:

1. Gerės klasės kolektyvų mokymosi vidurkis;
2. Mažės mokinio taisyklių pažeidinėjimų;
3. Mokiniai taps atsakingesni už savo poelgius ir mokymosi rezultatus;
4. Aktyvės bendradarbiavimas su socialiniais partneriais ir ugdytinių tėvais (globėjais, rūpintojais).

2024 metų Vaiko gerovės komisijos veiklos plano vertinimo kriterijai:

1. Kiekvieno mokinio individualios pažangos siekimas ir jos fiksavimas bei tolimesnio mokymosi planavimas.

2. Socialinių emocinių įgūdžių programų įgyvendinimas.

3. Bendradarbiavimo plėtojimas.

\_\_\_\_\_\_\_\_\_\_\_\_\_\_\_\_\_\_\_\_\_